google/wiki40b huggingface dataset:
एमिलिया क्लार्क

एमिलिया इसाबेल युफेमिया रोज क्लार्क(जन्म- २३ अक्टूबर, १९८६) एक अंग्रेज अभिनेत्री हैं। वह पहली बार एचबीओ की गेम ऑफ़ थ्रोन्स की सीरीज में "दिनेरय्स टारगेरियन" की भूमिका में नजर में आईं व इस भूमिका के लिए उन्होंने वर्ष २०१३, २०१५, २०१६ में उत्कृष्ट सहायक अभिनेत्री के लिए ३ एमी पुरस्कार नामांकन प्राप्त किया। २०१७ में क्लार्क टीवी पर सबसे ज्यादा भुगतान प्राप्त करने वाली कलाकारों में से एक बन गयीं और गेम ऑफ़ थ्रोंस के प्रति एपिसोड के लिए उनके द्वारा १.१ मिलियन अमरीकी डॉलर अर्जित किया जाता है। २०१५ में, उन्हें एस्क्वायर की सेक्सिएस्ट वूमन एलीव पुरस्कार से नामित किया गया था। उहोने २०१५ में फिल्म टर्मिनेटर जेनेसिस में सारा कोनोर के रूप में व फिल्म बिफोर यू में लुइसा क्लार्क के रूप में काम किया।

प्रारंभिक जीवन

क्लार्क का जन्म लन्दन में हुआ तथा वह बर्कशायर में बड़ी हुई। उनके पिता थिएटर ध्वनि इंजिनियर है। क्लार्क की अभिनय में रूचि ३ साल की उम्र में अपने पिता के संगीत शो बोट को देखने के बाद जगी। वह राई सेंट एंटनी स्कूल और सेंट एडवर्ड स्कूल, ऑक्सफ़ोर्ड (२००५ में स्नातक की उपाधि) में शिक्षित हुई थी। उन्होंने ड्रामा सेंटर लन्दन में भाग लिया और २००९ में स्नातक किया।

प्रारंभिक कार्य

क्लार्क के शुरुआती कार्य में सेंट एडवर्ड्स में दो नाटक शामिल हैं, ड्रामा सेंटर लंदन में दस नाटक, २००९ में एन्जिल्स की सेंस का उत्पादन, और समरिटानों के लिए २००९ में दो विज्ञापन शामिल हैं। लन्दन विश्वविद्यालय की लघु फिल्म उनकी पहली भूमिकाओं में से एक है।

२०१०-वर्तमान: गेम ऑफ़ थ्रोंस

२०१० में क्लार्क को डेनियरीज टैरगेरियन के रूप में एचबीओ मध्ययुगीन फंतासी श्रृंखला गेम ऑफ़ थ्रोन में घोषित किया गया था, जो जॉर्ज आरआर मार्टिन द्वारा पुस्तक श्रृंखला "ए सॉन्ग ऑफ आइस और फायर" के आधार पर दिया गया था।
यह शो अप्रैल २०११ में सकारात्मक समीक्षा के साथ शुरू हुआ और उसके तुरंत बाद उसका दूसरा सीजन भी आया। वह इस शो के सभी ६ प्रसारणों से जुडी हुई है तथा उनमे अभिनय किया है वह सातवे प्रसारण में भी जुडी हुई है। उन्हें अपनी इस भूमिका के लिए पुरस्कार से भी नवाज़ा गया है। २०१४ में उन्हें उम्मीदवार पाठकों द्वारा दुनिया में सबसे ज्यादा वांछनीय महिला को वोट दिया गया था। वह नर्स वीरेना के रूप में नेतृत्व करेंगे, जो आवाज से द स्टोन में रिलीज होगी जिसे सीमित रिलीज, व मांग पर वीडियो और डिजिटल एचडी में रिलीज किया जाएगा। जनवरी २०१७ में क्लार्क को द सौंदर्य इनसाइड की फिल्म के अनुकूलन में मुख्य भूमिका निभाई थी।
पगला कहीं का

संक्षेप

जब सुजीत (शम्मी कपूर) छह साल का था, अपने पिता अजीत को पागलखाने में मिलने के बाद उसको मानसिक परेशानी होने लगी थी। इसके बाद, वह परेशानी में पड़ता रहता है और अनाथालय से भी भाग जाता है। वर्षों बाद, संगीतकार और गायक, श्याम (प्रेम चोपड़ा), सुजीत को सड़क के किनारे गाता हुआ पाता है। वह उसे एक नाइट क्लब में गायक के रूप में रखने का फैसला करता है। यहीं पर सुजीत की मुलाकात नर्तकी जैनी (हेलन) से होती है और दोनों एक दूसरे के प्यार में पड़ जाते हैं। जब वे शादी करने की अपनी योजना की घोषणा करते हैं, तो यह बात नाइट क्लब के मालिक मैक्स (के एन सिंह) को नागवार गुजरती है। 
एक बहस होती है और मैक्स बंदूक निकालता है। इसमें श्याम मैक्स को मार देता है। सुजीत ये खून अपने ऊपर लेने का फैसला करता है और उसे पुलिस द्वारा गिरफ्तार कर लिया जाता है। फांसी से बचने के लिए, वह पागलपन का नाटक करता है और मानसिक अस्पताल में भर्ती करने का आदेश दिया जाता है। वहाँ, उसे डॉ. शालिनी (आशा पारेख) की देखभाल के तहत रखा जाता है। उसे लगभग एक साल बाद छुट्टी दे दी जाती है। वह जैनी और श्याम की सगाई की पार्टी के समय पर नाइट क्लब में लौटता है। इस विश्वासघात पर वह चकित रह जाता है। भ्रमित होकर और गुस्से में, वह वास्तव में पागल हो जाता है। उसे फिर से उसी अस्पताल में भर्ती किया जाता है। लेकिन इस बार उनके ठीक होने की संभावना बहुत कम है।
डर एट द मॉल

कहानी

यह कहानी एक मॉल की है, जहां कार्य करने वाले कुछ श्रमिकों के अज्ञात मौतों के कारण यह विवाद का कारण बना हुआ था की इस मॉल में कोई रहस्यमय ताकत है जो लोगों को मारता है। एक सुरक्षा अधिकारी के मौत के पश्चात वह पद रिक्त होने से वहाँ पर विष्णु (जिमी शेरगिल) उद्घाटन पार्टी की पूर्व संध्या पर मुख्य सुरक्षा अधिकारी की नौकरी के लिए आता है। उसे वह नौकरी मिल जाती है। उसके पद को संभालने के रात को ही एक सुरक्षा अधिकारी की भी मौत हो जाती है और विष्णु को पता चलता है की वहाँ को आत्मा है जो यह हत्याएँ कर रही हैं। इस कारण वह भूत की पहचान के बारे में सुराग खोजता रहता है। वहाँ सभी एशिया के सबसे बड़े मॉल, उद्घाटन के लिए तैयारी करते है और रात को इसकी पार्टी होती है, जिसमें श्री मनचंदा अपने दोस्तों और सहयोगी के साथ वहाँ आता है। इसी के साथ-साथ उन लोगो के बच्चे भी आए रहते है। वह उन बच्चों को लक्षित करता है और मार डालता है।
जब उस रात सभी को यह पता चलता है तब तक अन्य सभी लोग उस पार्टी से चले गए रहते है और केवल मॉल के प्रबन्धक, उसके साथी आदि लोग ही रहते और सारे दरवाजे बंद हो जाते। उनमें से कोई भी बाहर नहीं आ पाता। इसके पश्चात छः आत्माएँ उन सभी का पीछा कर कर के मारते रहते है। और तभी एक आत्मा विष्णु के पास आता है और उसे अपने कुछ समय पीछे के समय के बारे में याद करने कहता है। इसके पश्चात वह अपने पिछले कई वर्ष पहले, जब वह छोटा था। तब के समय को याद करता है।
तब उसे याद आता है की उसका नाम अर्जुन था और वह एक अनाथालय में रहता था। जिसे मॉल के मालिक और उसके कुछ साथियों ने मिलकर जला दिया था। तब वह सभी लोग भी जिंदा जल गए और आत्मा बन गए लेकिन अर्जुन वहाँ से भाग निकलने में सफल रहा। लेकिन चोट के कारण अपना याददाश्त खो दिया था। उसके याद आने के पश्चात वह उन आत्माओं से कहता है की वह उस समय हुए घटना में शामिल सभी लोगों को मार चुके हैं। इसके अलावा अन्य सभी निर्दोष है और इसके पश्चात वह सभी आत्माएँ सभी दोषी लोगों को मारने के पश्चात उन निर्दोष लोगों को छोड़ देते हैं और सारे मॉल के दरवाजे खुल जाते है। इसी के साथ कहानी समाप्त हो जाती है।
टेलीविजन कार्यक्रम

टेलीविजन कार्यक्रम (या टीवी कार्यक्रम, टेलीविजन शो, टीवी शो) (अंग्रेज़ी: Television show) किसी विज्ञापन, ट्रेलर या दर्शकों के लिए आकर्षण के हेतु न होने वाली सामग्री के किसी अन्य खंड के अलावा, ओवर-द-एयर, केबल टेलीविजन या इंटरनेट टेलीविजन पर प्रसारित करने के लिए सम्बन्धित प्रस्तुतियों की एक शृंखला हैं। शायद ही कभी यह एकल प्रस्तुति हो सकती है, जिसे टीवी प्रोग्राम कहा जाता है।
किसी टेलीविजन कार्यक्रम के सीमित संख्याओं के प्रकरणों को एक मिनीसीरीज़ (लघुशृंखला) या सीरियल (धारावाहिक) या सीमित शृंखला कहा जा सकता है।
किसी एक-बार प्रसारण को "विशेष" या ख़ासकर यूके में एक "विशेष प्रकरण" कहा जा सकता हैं।
दनु (भारत)

ऋग वेद की मान्यता के अनुसार दनु पूर्व काल की एक देवी थी। वह दानवों की माँ थी जो देवों के विरुद्ध उठ खड़े हुए थे। बाद के समय में वह दक्ष की पुत्री और कश्यप की पत्नी बताई गई है। इसी नाम से नेपाल में एक नदी भी पाई जाती है।
अयोध्या प्रसाद खत्री

अयोध्या प्रसाद खत्री (१८५७-४ जनवरी १९०५) का नाम हिंदी पद्य में खड़ी बोली हिन्दी के प्रारम्भिक समर्थकों और पुरस्कर्ताओं में प्रमुख है। उन्होंने उस समय हिन्दी कविता में खड़ी बोली के महत्त्व पर जोर दिया जब अधिकतर लोग ब्रजभाषा में कविता लिख रहे थे। उनका जन्म बिहार में हुआ था बाद में वे बिहार के मुजफ्फरपुर जिले में कलक्‍टरी के पेशकार पद पर नियुक्त हुए। १८७७ में उन्होंने हिन्दी व्याकरण नामक खड़ी बोली की पहली व्याकरण पुस्तक की रचना की जो बिहार बन्धु प्रेस द्वारा प्रकाशित की गई थी। उनके अनुसार खड़ीबोली गद्य की चार शैलियाँ थीं- मौलवी शैली, मुंशी शैली, पण्डित शैली तथा मास्टर शैली। १८८७-८९ में इन्होंने "खड़ीबोली का पद्य" नामक संग्रह दो भागों में प्रस्तुत किया जिसमें विभिन्न शैलियों की रचनाएँ संकलित की गयीं। इसके अतिरिक्त सभाओं आदि में बोलकर भी वे खड़ीबोली के पक्ष का समर्थन करते थे। सरस्वती मार्च १९०५ में प्रकाशित "अयोध्याप्रसाद" खत्री शीर्षक जीवनी के लेखक पुरुषोत्तमप्रसाद ने लिखा था कि खड़ी बोली का प्रचार करने के लिए इन्होंने इतना द्रव्य खर्च किया कि राजा-महाराजा भी कम करते हैं। १८८८ में उन्‍होंने 'खडी बोली का आंदोलन' नामक पुस्तिका प्रकाशित करवाई। 
भारतेंदु युग से हिन्दी-साहित्य में आधुनिकता की शुरूआत हुई। इसी दौर में बड़े पैमाने पर भाषा और विषय-वस्तु में बदलाव आया। इतिहास के उस कालखंड में, जिसे हम भारतेंदु युग के नाम से जानते हैं, खड़ीबोली हिन्दी गद्य की भाषा बन गई लेकिन पद्य की भाषा के रूप में ब्रजभाषा का बोलबाला कायम रहा। अयोध्या प्रसाद खत्री ने गद्य और पद्य की भाषा के अलगाव को गलत मानते हुए इसकी एकरूपता पर जोर दिया। पहली बार इन्होंने साहित्य जगत का ध्यान इस मुद्दे की तरफ खींचा, साथ ही इसे आंदोलन का रूप दिया। हिंदी पुनर्जागरण काल में स्रष्टा के रूप में जहाँ एक ओर भारतेंदु हरिश्चंद्र जैसा प्रतिभा-पुरुष खड़ा था तो दूसरी ओर द्रष्टा के रूप में अयोध्याप्रसाद खत्री जैसा अद्वितीय युगांतरकारी व्यक्तित्व था। इसी क्रम में खत्री जी ने 'खड़ी-बोली का पद्य` दो खंडों में छपवाया। इस किताब के जरिए एक साहित्यिक आंदोलन की शुरूआत हुई। हिन्दी कविता की भाषा क्या हो, ब्रजभाषा अथवा खड़ीबोली हिन्दी?
जिसका ग्रियर्सन के साथ भारतेंदु मंडल के अनेक लेखकों ने प्रतिवाद किया तो फ्रेडरिक पिन्काट ने समर्थन। इस दृष्टि से यह भाषा, धर्म, जाति, राज्य आदि क्षेत्रीयताओं के सामूहिक उद्घोष का नवजागरण था।
जुलाई २००७ में बिहार के शहर मुजफ्फरपुर में उनकी समृति में 'अयोध्या प्रसाद खत्री जयंती समारोह समिति' की स्थापना की गई। इसके द्वारा प्रति वर्ष हिंदी साहित्य में विशेष योगदन करने वाले किसी विशिष्ट व्यक्ति को अयोध्या प्रसाद खत्री स्मृति सम्मान से सम्मानित किया जाता है। पुरस्कार में अयोध्या प्रसाद खत्री की डेढ़ फुट ऊँची प्रतिमा, शाल और नकद राशि प्रदान की जाती है। ५-६ जुलाई २००७ को पटना में खड़ी बोली के प्रथम आंदोलनकर्ता अयोध्या प्रसाद खत्री की १५०वीं जयंती आयोजित की गई। संस्था के अध्यक्ष श्री वीरेन नंदा द्वारा श्री अयोध्या प्रसाद खत्री के जीवन तथा कार्यों पर केन्द्रित 'खड़ी बोली का चाणक्य' शीर्षक फिल्म का निर्माण किया गया है।
महावीर चक्र

पदक

गोलाकार और निर्धारित मानक की चाँदी से निर्मित होता है एवं इसके अग्रभाग पर पांच कोनों वाला उभरा हुआ तारा उकेरा गया है जिसके कोने गोलाकार किनारों को छूते हैं। इस पदक का व्यास 1.38 इंच का है इसके केंद्र भाग में राज्य का प्रतीक अपने ध्येय के साथ उकेरा गया है जो की उभरा हुआ है। तारा पॉलिश किया हुआ है और केन्द्र भाग स्वर्ण रंजित है। इसके पीछे के भाग पर हिन्दी और अंग्रेजी शब्दों के बीच में दो कमल के फूलों के साथ हिन्दी और अंग्रेजी दोनों में महावीर चक्र उकेरा गया है ।

फीता

इसके साथ संलग्न फीता आधा सफेद रंग और आधा नारंगी रंग का है।

बार (पुनरावृत्ति)

चक्र प्राप्तकर्ता के द्वारा पुनः ऐसी ही बहादुरी का कार्य होता है जो उसे चक्र प्राप्त करने हेतु पात्र बनाता है तो आगे ऐसा बहादुरी का कार्य "बार" द्वारा उस फीता / पट्टी में जोड़े जाने के लिए रिकार्ड किया जाएगा जिसके द्वारा चक्र संलग्न हो जाता है। प्रदत्त प्रत्येक "बार" के लिए, लघुचित्र में “चक्र” की प्रतिकृति, इसे अकेले पहनते समय फीते या पट्टी में सम्मिलित की जाएगी।
नवीन शिक्षा नीति

भारत में १९८६ में नवीन शिक्षा नीति नाम से एक शिक्षा नीति लागू की गयी। इस नीति की सर्वाधिक महत्त्वपूर्ण विशेषता यह थी कि इसमें सारे देश के लिए एक समान शैक्षिक ढाँचे को स्वीकार किया और अधिकांश राज्यों ने 10 + 2 + 3 की संरचना को अपनाया।

परिचय

अगस्त 1985 'शिक्षा की चुनौती' नामक एक दस्तावेज तैयार किया गया जिसमें भारत के विभिन्न वर्गों (बौद्धिक, सामाजिक, राजनैतिक, व्यावसायिक, प्रशासकीय आदि) ने अपनी शिक्षा सम्बन्धी टिप्पणियाँ दीं और 1986 में भारत सरकार ने 'नर्इ शिक्षा नीति 1986' का प्रारूप तैयार किया।
इस नीति की की प्रमुख विशेषताएँ संक्षेप में निम्नलिखित हैं:
• शिक्षा के सारतत्त्व व उसकी भूमिका के बारे में नीति में कहा गया है कि शिक्षा सबके लिए आवश्यक है, शिक्षा की सांस्कृतिक भूमिका है, शिक्षा वर्तमान और भविष्य के लिए अपने आय में एक अद्वितीय निवेश है।
• समानता के लिए शिक्षा : महिलाओं, अनुसूचित जातियों व जनजातियों तथा वंचित समूह को समान अवसर उपलब्ध करवाना।
• शिक्षकों की शिक्षा, कार्य-प्रणाली, जिम्मेदारी, वेतन आदि सभी स्तरों पर गुणात्मक सुधार की आवश्यकता।
• तकनीकी व व्यावसायिक शिक्षा को महत्त्व देना।

संशोधित राष्ट्रीय नीति, 1986

आचार्य राममूर्ति की अध्यक्षता में 7 मर्इ 1990 को भारत सरकार ने नर्इ शिक्षा नीति को संशोधित करने के लिए एक समिति गठित की। इसके मुख्य विचार निम्न बिन्दुओं पर केनिद्रत थे :
• शिक्षा के उद्देश्य
• सामान्य स्कूल प्रणाली
• व्यकितयों का कार्य हेतु सशक्तीकरण
• स्कूली विश्व व कार्य स्थल में सम्बन्ध स्थापित करना।
• परीक्षा सुधार
• मातृभाषा को स्थान
• स्त्रियों की शिक्षा
• धार्मिक अन्तरों को (शैक्षिक उपलब्धि, अवसरों आदि के सन्दर्भ में) कम करना
• विद्यालय प्रशासन का विकेन्द्रीकरण
चोर के घर चोर (१९७८ फ़िल्म)

कथानक

राजकुमारी ओफेलिया, देवी मां की प्रतिमा प्राप्त करना चाहती हैं, जो प्रतापगढ़ में स्थित है। इस काम को पूरा करने के लिए वह शेर सिंह को नियुक्त करती हैं, और उसके सफल हो जाने पर उससे शादी करने की बात कहती हैं। शेर सिंह प्रतिमा लेने के लिए निकल पड़ता है, लेकिन उसके वहां पहुँचने से पहले ही, ठाकुर वह प्रतिमा ले जा चुका होता है।
प्रतिमा विस्थापित होने के कारण ठाकुर पर देवी माँ का क्रोध टूट पड़ता है, और उसके बेटे की मृत्यु हो जाती है। कुम्भ मेले के दिन उसके परिवार के बाकी सदस्यों की भी मृत्यु न हो जाए, इस आशंका के कारण वह अपने भाई, रणजीत को यह सुनिश्चित करने के लिए कहता है कि प्रतिमा को मंदिर में वापस रख दिया जाए, लेकिन रणजीत ऐसा करने में असफल हो जाता है, और इस कारण वह अपनी बेटी, मीना से अलग हो जाता है, और पागल हो जाता है। रामलाल, जिसके पास वह प्रतिमा होती है, गायब हो जाता है; और उसकी पत्नी अपने बेटे, बिरजू से अलग हो जाती है, और उसका बहनोई, मंगल, राणा की हत्या के जुर्म में गिरफ्तार कर लिया जाता है। मंगल को जेल में कैद कर दिए जाता है। इस सब के बाद उसकी पत्नी मंगल के बेटे शेखर के साथ बंबई में रहने के लिए चली जाती है।
वर्षों बाद, रामलाल का पुत्र बिरजू बड़ा हो चूका होता है और आजीविका के लिए छोटी मूर्तियां बनाता है; मीना सड़कों पर नृत्य का करती है, और उसकी सहयोगी उसकी एक गाय है; मंगल एक गैंगस्टर है; शेर सिंह अभी भी प्रतिमा की तलाश में लगा है; और रंजीत अभी भी पागल है। शेखर नाटकीय रूप से उस प्रतिमा को खोज निकालता है, और एक प्रेस विज्ञप्ति जारी करते हुए इसे सुरक्षा के तहत रखता है। परन्तु वह प्रतिमा फिर चोरी हो जाती है, और इस बार उसके बारे में किसी को भी पता नहीं होता।
मत्तविलास प्रहसन

मत्तविलास प्रहसन एक प्राचीन संस्कृत एकांकी नाटक है। यह सातवीं शताब्दी की शुरुआत में विद्वान राजा महेन्द्रवर्मन प्रथम (571- 630 सीई) द्वारा लिखित दो महान एकांकी नाटकों में से एक है।
यह संस्कृत का प्राचीनतम प्रहसन है। यह प्रहसन छोटा होने पर भी बड़ा रोचक है। इसमें मदिरा के नशे में धूत एक कापालिक की मनोदशा का वर्णन है। इस नाटक में धार्मिक आडंम्बरो पर कटाक्ष है तथा बौद्ध तथा कापालिकों की हँसी उड़ाई गयी है।
इस नाटक में एक शाक्य भिक्षु है जिसे पूरा विश्वास है कि बुद्ध के पिटक ग्रन्थोंं की मूल प्रति में सुरापान और स्त्री-समागम का समावेश अवश्य रहा होगा। उसे लगता है कि यह वृद्ध बौद्धों का युवा बौद्धों के विरुद्ध रचा हुआ षड्यन्त्र है। वह उस मूल पिटक के अनुसंधान में रत है, वह उसे खोजना चाहता है। या उनमें यह प्रावधान जोडऩा चाहता है। इसी कर्म में वह शाक्य भिक्षु निमग्न रहता है। एक दिन बौद्ध-मठ जाते हुए वह सोचता है-’अत्यंत दयालु भगवान बुद्ध ने महलों में निवास, सुन्दर सेज लगे पलंगों पर शयन, पहले प्रहर में भोजन, अपराह्म में मीठे रसों का पान, पाँचों सुगन्धों से युक्त ताम्बूल और रेशमी वस्त्रों का पहनना इत्यादि उपदेशों से भिक्षु-संघ पर कृपा करते हुए क्या स्त्री-सहवास और मदिरापान का विधान भी नहीं किया होगा? अवश्य किया होगा। अवश्य ही इन निरुत्साही तथा दुष्ट वृद्ध बौद्धोंं ने हम नवयुवकों से डाह कर पिटक-ग्रन्थों में स्त्री-सहवास और सुरापान के विधान को अलग कर दिया है।
पादरी

ईसाई धर्म में जो व्यक्ति पवित्र धार्मिक अनुष्ठान कराने के लिए अधिकृत होते हैं उन्हें पादरी (priest या priestess (स्त्री)) कहते हैं।
फ़्रिगट

फ़्रिगट (frigate) एक मध्यम आकार की युद्धपोत (नौका) होती है जिन्हें तेज़ गति और फ़ुरती से दिशा बदलने की दृष्टि से निर्मित किया जाता है। इनका प्रयोग अन्य नौकाओं व जहाज़ों के साथ चलकर उनकी रक्षा करने, उनके लिए सामान और रसद लाने-जाने और तेज़ी से किसी छोटी नौका को पकड़ने के लिए किया जाता है। यह स्वयं भारी नौसैनिक युद्ध के लिए सक्षम नहीं होती। फ़्रिगट से छोटे आकार के जहाज़ को कॉर्वेट कहा जाता है।
यादृच्छिकता

यादृच्छिकता (रैण्डमनेस) के अनेक अर्थ हैं। सामान्यतया, इसका अर्थ है बेतरतीब होना। किसी घटना के होने अथवा ना होने की यदि कोई दिशा निर्धारित नहीं है तथा वह अनजाने कारणों से किसी नयी स्थिति की ओर बढ़ी चली जा रही है तो ऐसी क्रिया को यादृच्छिक कहते हैं। यह एक गैर-संयोजित तरीके के साथ बढ़ता हुआ क्रियाओं का क्रम है जिसका कोई प्रयोजन नहीं होता।
उदाहरण के तौर पर एक साधारण चौसर का पासा किस दिशा में गिरेगा तथा उसके मुख-पृष्ठ पर कौन सा अंक ऊपर आएगा, इसका निर्धारण करना असंभव है जब तक पासों के साथ छेड़खानी ना की गयी हो। उसी तरह एक सामान्य सिक्के के उछलने पर यह पूरे विश्वास से कह पाना असंभव है कि चिट् आएगा या पट।
गणित एवं सांख्यिकी की भाषा में ऐसी घटनाओं के होना अथवा ना होने को प्रायिकता के आधार पर आँका जाता है जिसका मान शून्य और एक के बीच में रहता है।
यादृच्छिकता अक्सर आँकड़ों में प्रयोग की जाती है। यह अच्छी तरह से परिभाषित सांख्यिकीय गुणों, जैसे पूर्वाग्रह या सहसंबंध की कमी को दर्शाता है। कम्प्यूटेशनल विज्ञान में किसी क्रमरहित या यादृच्छिक संख्या प्राप्त करने के लिए कुछ जाने माने एल्गोरिद्म प्रयोग किये जाते हैं।
भारतीय कपास निगम लिमिटेड

भारतीय कपास निगम लिमिटेड (Cotton corporation of India ltd) भारत सरकार की संस्था है जो कपास के क्रय, व्यापार एवं निर्यात से सम्बन्धित कार्यों का निष्पादन करने के लिए हैं।

इतिहास

सीसीआई की स्थापना 31 जुलाई 1970 को कंपनीज़ अधिनियम 1956 के अधीन पंजीकृत एक सरकारी कंपनी के रूप में हुई। अपनी स्थापना की आरंभिक अवधि में निगम को सार्वजनिक क्षेत्र की एक एजेन्सी के रूप में वस्त्रोद्योग के विभिन घटकों के बीच कपास के समान संवितरण की जिम्मेदारी सौंपी गयी तथा कपास के आयात के सरणीकरण के लिए एक साधन के रूप में भी जिम्मेदारी सौंपी गयी।
कपास परिदृश्य में परिवर्तन के साथ, निगम की भूमिका और कार्य-कलापों की समय-समय पर समीक्षा भी की गयी और उसमें संशोधन किया गया। वस्त्र मंत्रालय, भारत सरकार द्वारा वर्ष 1985 के नीति निदेशों के अनुसार जब कभी कपास के मूल्य (सीड कॉटन) समर्थन स्तर पर पहुँचने लगे, तब निगम को भारत सरकार की नोडल एजेन्सी के रूप में समर्थन मूल्य कार्य करने के लिए नामित किया गया है।
ओम (प्रतिरोध की इकाई)

ओम (Ohm ; संकेत: Ω) विद्युत प्रतिरोध की इकाई है। प्रतिरोध की छोटी इकाइयाँ माइक्रो-ओम, मिली-ओम तथा बड़ी इकाइयाँ किलोओम तथा मेगाओम हैं।
एरिजिओइस

एरिजिओइस कुत्तो की एक नसल है जो की फ्रेंच सैंटहाउंड के तौर पे पिछली सदी में विकसित की गयी। यह अन्य हाउंड कुत्तो के बनिस्पद ज्यादा दोस्ताना किस्म की होती है व इंसानों से ज्यादा घुल मिल कर रहती है।
अविआंका

अविआंका (Avianca S.A.) सन् १९१९ से ही कोलंबिया की राष्ट्रीय विमानसेवा है। यह शब्द (Avianca S.A.) (स्पेनी भाषा में 'Aerovías Nacionales de Colombia S.A., currently Aerovías del Continente Americano S.A.' का लघुरूप है। इसका मुख्यालय बोगोटा में है।

बेड़े

29 मई, 2011 को कोलंबिया एयरलाइन विमान निम्नलिखित है:
जवाब (1985 फ़िल्म)

संक्षेप

एक पत्रकार, मेहता, जगमोहन के आदमियों से भागते हुए, गायक रामप्रसाद सिंह (राज बब्बर) को एक लिफाफा छोड़ देता है और उसे बांद्रा पुलिस स्टेशन में इंस्पेक्टर जे.एस शर्मा (सुरेश ओबेरॉय) को देने के लिए कहता है। इसके बाद, मेहता की मौत हो गई। रामप्रसाद इंस्पेक्टर शर्मा को लिफाफे दे देता है। इससे जगमोहन को गिरफ्तार कर लिया जाता है और जेल में दो साल की सजा सुनाई जाती है। तब रामप्रसाद को धमकियाँ मिलना और फोन कॉल से धमकाया जाता है। वह शर्मा से सुरक्षा के लिए कहता है। रामप्रसाद, उसकी पत्नी रजनी और पुत्र को गवाह संरक्षण कार्यक्रम में शामिल किया जाता है और उन्हें एक नई पहचान दी जाती है। कुछ समय बाद जगमोहन (डैनी डेन्जोंगपा) उनके ठिकाने को ढूंढ लेता है, और इस बार शर्मा उन्हें ईसाई नाम देता है। जब जगमोहन को फिर से उनका ठिकाना मिल जाता है, शर्मा परिवार को मुस्लिम नाम दे देता है। अपने जीवन के लिए दौड़ना, अपने धर्म और स्थान को बार-बार बदलना रामप्रसाद को अब नागवार गुजरता है। रामप्रसाद अब अपने मूल नाम लेने का फैसला करता है, और अपने घर लौटता है। एक बार वहाँ पहुँच कर, रामप्रसाद जगमोहन के खात्मे के लिये अपनी खुद की योजना तैयार करता है। शुरुआत में वो उसके आदमियों के बीच गलतफहमी पैदा करता है, और उन्हें एक-दूसरे को मारने देता है।
जी. वी. हर्षकुमार

जी. वी. हर्षकुमार भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के चुनाव क्षेत्र से १५ वीं लोकसभा के लिए सदस्य निर्वाचित हुए हैं।
बठिंडा जंक्शन रेलवे स्टेशन

इतिहास

राजपुताना-मालवा रेलवे ने 1884 में 1,000 मीटर  (3 फीट 3 3⁄8 इंच) चौड़ी मीटर गेज दिल्ली-रेवाड़ी लाइन को बठिंडा को तक बढ़ा दिया। 1994 में बठिंडा-रेवाड़ी मीटर गेज लाइन को 1,676 मिमी (5 फीट 6 इंच) ब्रॉड गेज में बदल दिया गया। बठिंडा 2003 तक दुनिया का सबसे पुराना और सबसे बड़ा वाणिज्यिक मीटर गेज रेलवे जंक्शन था
दक्षिणी पंजाब रेलवे कंपनी ने 1897 में दिल्ली-बठिंडा-समसत्ता लाइन खोली।
1901-02 में जोधपुर-बीकानेर रेलवे द्वारा मीटर गेज जोधपुर-बीकानेर लाइन को बठिंडा तक बढ़ाया गया था। बाद में इसे ब्रॉड गेज में बदल दिया गया।

संयोजन

बठिंडा को अम्बाला रेलवे डिवीजन में "ए श्रेणी" स्टेशन के रूप में वर्गीकृत किया गया है। बठिंडा रेलवे स्टेशन उत्तर रेलवे के दिल्ली-फ़िरोज़पुर मेन लाइन पर स्थित एक महत्वपूर्ण जंक्शन और टर्मिनल है। अगस्त 2018 में बठिंडा रेलवे स्टेशन पूर्ण रूप से विद्युतीकृत रेलवे स्टेशन बन गया था। विद्युत ट्रेनें अब बठिंडा रेलवे स्टेशन से कार्य कर रही हैं। बठिंडा नई दिल्ली, चंडीगढ़, जालंधर, अंबाला छावनी, पानीपत, कोलकाता, लखनऊ, जयपुर, पटना, अहमदाबाद, गुवाहाटी, जम्मू, उधमपुर, अमृतसर, डिब्रूगढ़, झाँसी, हज़ूर साहिब नांदेड़, भोपाल, मुंबई, लुधियाना, श्री माता वैष्णो देवी कटरा, जोधपुर, हरिद्वार, बीकानेर, लुमडिंग, रामपुर, पटियाला, इलाहाबाद, रतलाम और कोटा जैसे लगभग सभी प्रमुख शहरों से रेल माध्यम के द्वारा जुड़ा हुआ है। 
बठिंडा रेलवे स्टेशन समुद्र तल से 208 मीटर (682 फीट) की ऊंचाई पर है और इसका कोड - बीटीआई (BTI) है।

सुविधाएँ

बठिंडा रेलवे स्टेशन में दो डबल बेड वाले नॉन-एसी रिटायरिंग रूम उपलब्ध है, जिसका शुल्क 24 घंटे के लिए 100 रूपये है। बठिंडा रेलवे स्टेशन की अन्य सुविधाओं में प्रतीक्षा कक्ष (ऊपरी और दूसरी कक्षा के लिए अलग-अलग और पुरुषों और महिलाओं के लिए) में स्नान की सुविधा, जलपान कक्ष, क्लोक रूम, पुस्तक और आवश्यक सामानों के स्टॉल, सार्वजनिक फोन और इंटरनेट सुविधाएं, वाटर कूलर और भुगतान और शौचालय शामिल हैं। प्लेटफॉर्म एक के बाहर पार्किंग सुविधा उपलब्ध है।
मसावा बंदरगाह

यह इरीट्रिया का एक प्रमुख बंदरगाह है |
सिलसिला बदलते रिश्तों का

सिलसिला बदलते रिश्तों का भारतीय हिन्दी धारावाहिक है, जिसका प्रसारण कलर्स पर 4 जून 2018 से शुरू हुआ था। इसका निर्माण स्फेयर ओरिजिंस के बैनर तले, सूजोय वाधवा ने किया है। इसमें मुख्य किरदार में दृष्टि धामी, अदिति शर्मा, शक्ति अरोड़ा और अभिनव शुक्ला हैं।

कहानी

ये कहानी दो बचपन के दोस्तों, नंदिनी और मौली के बारे में है, जो पिछड़ने के सात सालों के बाद मिलते हैं। मौली की कुणाल से तीन साल पहले शादी हो जाती है, दोनों एक दूसरे बहुत प्यार करते हैं और हर मामले में एक दूसरे की मदद करते हैं। वहीं नंदिनी की शादी सात साल पहले राजदीप से होती है, जो एक व्यापारी होता है और अपने बीवी पर मानसिक और शारीरिक रूप से प्रताड़ित करता है।
राजदीप को पता चलता है कि वो बाप बनने वाला है। उसे कोई बच्चा नहीं चाहिए होता है, इस कारण वो नंदिनी को मारता है और बीच सड़क में छोड़ कर चले जाता है। कुणाल उसे देखता है और अस्पताल ले जाता है। वहाँ मौली उसका इलाज करती है। लेकिन बच्चे को बचा नहीं पाती। नंदिनी अस्पताल में मौली और कुणाल को राजदीप के बारे में सारी बात बताती है। वे लोग उसे अपने घर ले जाते हैं और उसे राजदीप की पुलिस में रिपोर्ट लिखाने की सलाह देते हैं। पुलिस उसे घरेलू हिंसा के मामले में गिरफ्तार कर लेती है। 
एक दिन कुणाल को एहसास होता है कि वो नंदिनी से प्यार करने लगा है। वो अपने आप को याद दिलाता है कि उसकी बीवी है। नंदिनी से बार बार न मिलना पड़े, इस कारण वो मौली से नंदिनी को उसके अपने घर रहने के लिए मनाता है। नंदिनी को भी लगता है कि वो कुणाल और मौली की शादीशुदा जिंदगी में दखल दे रही है, और वो भी जाने का फैसला करती है। जेल से छूटने के बाद राजदीप बदला लेने की सोचता है, और वो नंदिनी के सामने सुधरने का नाटक करता है। नंदिनी उसे सच मान कर उसे दूसरा मौका दे देती है, पर जल्द ही उसे पता चल जाता है कि वो नाटक कर रहा था। वो उसे तलाक देने का फैसला करती है, पर राजदीप इंकार कर देता है। कुणाल का परिवार कुणाल की दादी के लिए मंदिर जाता है। वहाँ नंदिनी को एहसास होता है कि वो कुणाल से प्यार करने लगी है। वो दोनों वापस आने के बाद इसे छिपाने का फैसला करते हैं।
नंदिनी शहर छोड़ कर जाने का फैसला करती है, क्योंकि वो अपने आप को अपने भाव को जाहीर करने से रोक नहीं पाती है। जब कुणाल को ये पता चलता है तो वो बस अड्डे तक जा कर उसे रोक लेता है और वहाँ दोनों अपने प्यार का इकरार करते हैं। उस दिन के बाद से नंदिनी और कुणाल गुप्त तरीके से एक दूसरे से मिलने लगते हैं। जब मौली को पता चलता है कि कुणाल उससे नहीं, बल्कि नंदिनी से प्यार करता है तो वो टूट सी जाती है और तलाक देने का फैसला करती है। अदालत में उन दोनों को शादी बचाने के लिए एक महीने का समय मिलता है।